บอร์ด TTA ไฟเขียวซื้อหุ้นเพิ่มทุน TFI ควบวอแรนท์ มองศักยภาพฟื้นตัวสูง
บอร์ด TTA ไฟเขียวซื้อหุ้นเพิ่มทุน TFI ควบวอแรนท์ มองศักยภาพฟื้นตัวสูง
บอร์ด TTA ไฟเขียวซื้อหุ้นเพิ่มทุน TFI ควบวอแรนท์ มองศักยภาพฟื้นตัวสูง
24 ธ.ค. 2563

บริษัท โทรีเซนไทย เอเยนต์ซีส์ จำกัด (มหาชน) หรือ TTA เปิดเผยว่า ที่ประชุมคณะกรรมการบริษัท ครั้งที่ 10/2563 เมื่อวันที่ 22 ธ.ค.63 มีมติอนุมัติให้บริษัทฯใช้สิทธิจองซื้อหุ้นสามัญเพิ่มทุนควบคู่ใบสำคัญแสดงสิทธิที่จะซื้อหุ้นสามัญของบริษัท ไทยฟิลม์อินดัสตรี่ จำกัด (มหาชน) หรือ TFI เกินกว่าสิทธิที่จะได้รับจากการจัดสรรตามสัดส่วนการถือหุ้น ในกรณีที่มีหุ้นคงเหลือจากการจัดสรรให้แก่ผู้ถือหุ้นเดิมที่ได้จองซื้อตามสิทธิครบถ้วนท้งหมดแล้ว ในวงเงินไม่เกิน 50 ล้านบาทซึ่งรายการนี้เป็นการใช้สิทธิเพิ่มเติมจากการที่บริษัทฯ ได้จองซื้อหุ้นสามัญเพิ่มทุนควบคู่ใบสำคัญแสดงสิทธิตามสัดส่วนการถือหุ้น (Right Offering หรือ RO)แล้ว จำนวน 1,800,000 หุ้น คิดเป็นมูลค่า180,000 บาท
จากก่อนหน้านี้ บริษัทฯได้ลงทุนโดยการถือหุ้นสามัญของ TFI จำนวน 300,000 หุ้น ในราคาหุ้นละ 0.32 บาท หรือคิดเป็นเงินรวม 96,000 บาท (ไม่รวมค่านายหน้าและค่าธรรมเนียมอื่นๆ)
ทั้งนี้ บริษัทฯ วางแผนจะใช้สิทธิจองซื้อหุ้นสามัญเพิ่มทุนควบคู่ใบสำคัญแสดงสิทธิที่จะซื้อหุ้นสามัญของ TFI เกินกว่าสิทธิตามสัดส่วนการถือหุ้น ในราคาหุ้นละ 0.10 บาท ภายในวงเงินไม่เกิน 50 ล้านบาท ถ้ามีหุ้นคงเหลือในกรณีที่มีหุ้นเพิ่มทุนของ TFI คงเหลือจากการจัดสรรให้แก่ผู้ถือหุ้นเดิมครบถ้วนท้งหมดแล้วซึ่งเป็นการใช้สิทธิเพิ่มเติมจากสิทธิในการซื้อหุ้นเพิ่มทุนตามสัดส่วนการถือหุ้น (RO) ที่เสนอขายโดย TFI
สำหรับกรณีมีหุ้นเพิ่มทุนฯ คงเหลือจากการจัดสรรให้แก่ผู้ถือหุ้นเดิมตามสัดส่วนการถือหุ้น TFI จะจัดสรรหุ้นตามสัดส่วนการถือหุ้นเป็นรอบไปจนกระทั่งไม่มีหุ้นคงเหลือที่จะจัดสรรได้อีกต่อไป ดังน้น จำนวนหุ้นที่แน่นอนที่บริษัทฯจะสามารถจองซื้อเกินสิทธิได้จะได้รับการยืนยันจาก TFI ภายหลังจากปิดการจองซื้อหุ้น
นอกจากนี้ TFI จะจัดสรรใบสำคัญแสดงสิทธิฯ ควบคู่ไปกับหุ้นสามัญเพิ่มทุนดังกล่าวโดยจะจัดสรรในอัตราส่วน 2 หุ้นสามัญเพิ่มทุนที่ได้ร้บการจัดสรร ต่อ 1 หน่วยใบสำคัญแสดงสิทธิ
โดยแหล่งเงินทุนที่ใช้มาจากกระแสเงินสดสะสมภายในของบริษัท ภายหลังจากการจองซื้อหุ้นสามัญเพิ่มทุนควบคู่ใบสำคัญ แสดงสิทธิฯ ตามสิทธิแล้ว บริษัทฯ มีต้นทุนค่าหุ้นสามัญของ TFI เท่ากับ หุ้นละ 0.1314 บาท (ไม่รวมค่านายหน้าและค่าธรรมเนียมอื่นๆ) ในขณะที่ราคาตลาดของหุ้นสามัญของ TFI เท่ากับหุ้นละ 0.15 บาท (ณ วันที่ 21 ธันวาคม 2563)
ทั้งนี้ TFI คาดว่าจะมีผลประกอบการดีขึ้นเมื่อมีค่าใช้จ่ายทางการเงินที่ลดลงภายหลังจากการจ่ายชำระคืนหนี้เงินกู้และกลับมาดำเนินธุรกิจได้ตามปกติเมื่อมีการปรับปรุงเครื่องจักรเรียบร้อยแล้ว หากบริษัทฯ ได้รับการจัดสรรหุ้นสามญั เพิ่มทุนฯ เกินสิทธิจะทำให้บริษท ฯ มีต้นทุนค่าหุ้นเฉลี่ยลดลง และอาจจะได้รับผลตอบแทนที่สูงขึ้น นอกจากนี้มีความเป็นไปได้ ซึ่งบริษัทฯ คาดว่าจะมีโอกาสได้รับผลประโยชน์เพิ่มเติมจากใบสำคัญแสดงสิทธิที่จะได้รับการจัดสรรในอัตราส่วนดังที่ได้กล่าวมาแล้ว